
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1485 

16 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εγκατάσταση στην Ελλάδα Γραφείου ή Υποκατα¬ 
στήματος της Εταιρείας «ΜΑΒΑΝΤ 3ΗΙΡΡΙΝΘ ΑΝϋ 
ΤΒΑϋΙΝΘ 3.Α.» που εδρεύει στα νησιά ΜΑΡΣΑΛ. 1 
Τροποποίηση υπουργικών αποφάσεων Παραχώρησης 
στο Δήμο Λευκάδας, Ν. Λευκάδας, της χρήσης κι 
εκμετάλλευσης της ζώνης αγκυροβολιού τουρι¬ 
στικών σκαφών στον όρμο Βασιλικής Λευκάδας. 2 
Επιβολή Διαφυγόντων - δασμοφορολικών επιβαρύν¬ 
σεων και προστίμου στην εταιρεία «3ΑΟΕΘΟ Ι-Τϋ» 


για τελωνειακή παράβαση. 3 

Τροποποίηση συστατικής πράξης της Δημοτικής Κοι¬ 
νωφελούς Επιχείρησης Χίου (ΔΗΚΕΧ). 4 


Έγκριση ίδρυσης - λειτουργίας Κοινού Προγράμμα¬ 
τος Μεταπτυχιακών Σπουδών του Τμήματος Διοί¬ 
κησης Επιχειρήσεων του Τ.Ε.Ι. Αθήνας σε συνερ¬ 
γασία με το Τμήμα Διοίκησης Επιχειρήσεων του 
Πανεπιστημίου Αιγαίου και του Εθνικού Κέντρου 
Κοινωνικών Ερευνών (ΕΚΚΕ) με τίτλο «Καινοτο¬ 
μία και Επιχειρηματικότητα στον Τουρισμό». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 2975/15.05.2015 
απόφαση του Πρύτανη του Πανεπιστημίου Πε- 
λοποννήσου που δημοσιεύθηκε στο ΦΕΚ 1100/Β7 


11.06.2015. 6 

ΑΠΟΦΑΣΕΙ Σ 

Αριθμ. 3122.1/4884/01 (1) 


Εγκατάσταση στην Ελλάδα Γραφείου ή Υποκαταστήμα¬ 
τος της Εταιρείας «ΜΑΒΑΝΤ 3ΗΙΡΡΙΝΘ ΑΝϋ ΤΒΑϋΙΝΘ 
3.Α.» που εδρεύει στα νησιά ΜΑΡΣΑΛ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α'/17-4-1968). 
β. του άρθρου 25 του Ν. 27/1975 (ΦΕΚ 77/Α'/22-4-1975) 
και ιδίως την παράγραφο 1. 


γ. του άρθρου 4 του Ν. 2234/1994 (ΦΕΚ 142/Α731.8.1994). 
δ. του άρθρου 25 του Ν. 2515/1997 (ΦΕΚ 154/Α725.7.1997). 
ε. του άρθρου 34 του Ν. 3427/2005 (ΦΕΚ 312/Α727.12.2005). 
στ. του άρθρου 4 του Ν. 3752/2009 (ΦΕΚ 40/Α74.3.2009). 
ζ. του άρθρου 31 του Ν. 4150/2013 (ΦΕΚ 102/Α729.4.2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ. 63/2005 (ΦΕΚ 98/Α722-4-2005). 

θ. του Π.δ. 24/2015 (ΦΕΚ 20 Α727-1-2015) «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων», 
ι. του Π.δ. 25/2015 (ΦΕΚ 21 Α727-01-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ια. της αριθ. 3122.18/03/13/11-12-2013 (ΦΕΚ 3263 Β') κοι¬ 
νής απόφασης των Υπουργών Οικονομικών - Ανάπτυξης 
και Ανταγωνιστικότητας - Ναυτιλίας και Αιγαίου και των 
αριθ. 1246.3/5/94/1-12-1994 (ΦΕΚ 919 Β') και 1246.3/6/94/ 
1-12-1994 (ΦΕΚ 919 Β') κοινών αποφάσεων των Υπουργών 
Εθνικής Οικονομίας, Οικονομικών και Εμπορικής Ναυτι¬ 
λίας, ιβ. της με αριθ. Υ5 απόφασης του Πρωθυπουργού 
(ΦΕΚ 204/Β'/27-01 -2015) «Σύσταση θέσεων Αναπληρωτών 
Υπουργών και Υφυπουργών», 
ιγ. της με αριθ. Υ92 απόφασης του Πρωθυπουργού 
(ΦΕΚ 285/Β'/25-02-2015) «Ανάθεση Αρμοδιοτήτων στον 
αναπληρωτή Υπουργό Οικονομίας, Υποδομών, Ναυτιλίας 
και Τουρισμού Θεόδωρο Δρίτσα». 

2. Το αριθ. 05205357495507081091 παράβολο Γενικής 
Γ ραμματείας Πληροφοριακών Συστημάτων. 

3. Την από 16 Ιουνίου 2015 αίτηση της εταιρείας 
«ΜΑΒΑΝΤ 3ΗΙΡΡΙΝΟ ΑΝϋ ΤΒΑϋΙΝΘ 3.Α.», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «ΜΑΒΑΝΤ 
3ΗΙΡΡΙΝΘ ΑΝϋ ΤΒΑϋΙΝΘ 3.Α.» που εδρεύει στα νησιά 
ΜΑΡΣΑΛ και την υπαγωγή της στις διατάξεις του 
άρθρου 25 του Ν. 27/1975 όπως αντικαταστάθηκε με 
το άρθρο 4 του Ν. 2234/1994 και τροποποιήθηκε με 
το άρθρο 4 του Ν. 3752/2009 και με το άρθρο 31 του 
Ν. 4150/2013 με το σκοπό όπως εφόσον επιτρέπεται 
από το καταστατικό της, απασχολείται αποκλειστικά 
και μόνο με ναυλώσεις, διακανονισμό αβαριών, μεσιτεία 
ναυλώσεων ή αγοραπωλησιών ή ναυπηγήσεων πλοίων 
με Ελληνική ή ξένη σημαία πάνω από 500 κόρους ολικής 

χωρητικότητας, με εξαίρεση τα επιβατηγό ακτοπλοϊκά 
πλοία και τα εμπορικά πλοία που εκτελούν εσωτερικούς 
πλόες, καθώς και με την αντιπροσώπευση επιχειρήσεων 
που έχουν σαν αντικείμενο εργασιών τις ίδιες με τις 
παραπάνω δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 

δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο παραπάνω γραφείο ή Υποκα¬ 
τάστημα της εταιρείας να αναπτύξει κάθε άλλη δρα¬ 
στηριότητα που δεν αναφέρεται στην απόφαση αυτή. 

Αρθρο 2 

1. Η εταιρεία «ΜΑΒΑΝΤ 5ΗΙΡΡΙΝΘ ΑΝϋ ΤΒΑϋΙΝΘ δ.Α.» 
που εδρεύει στα νησιά ΜΑΡΣΑΛ είναι υποχρεωμένη 
μέσα σε δύο μήνες από την δημοσίευση της απόφασης 
αυτής να καταθέσει στο Υπουργείο Οικονομίας, Υπο¬ 
δομών, Ναυτιλίας και Τουρισμού (Διεύθυνση Κεφαλαίων 
Εξωτερικού) Τραπεζική εγγυητική επιστολή αναγνωρι¬ 
σμένης Τράπεζας του εσωτερικού ή εξωτερικού ποσού 
δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του ΑΝ 378/68 σε περίπτωση παράβασης 
των διατάξεων του Α. Ν 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Οικονομίας, Υποδομών, Ναυτιλίας και Τουρι¬ 
σμού (Διεύθυνση Ποντοπόρου Ναυτιλίας και Διεύθυνση 
Κεφαλαίων Εξωτερικού) και Οικονομικών (Διεύθυνση 
Εφαρμογής Αμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία σχετικά με τη Δ/νση του 
Γ ραφείου ή Υποκαταστήματος της στην Ελλάδα, το αντι¬ 
κείμενο των εργασιών του, τον αριθμό, τα στοιχεία ταυ- 
τότητος και την ακριβή διεύθυνση διαμονής του ξένου 
και Ελληνικού προσωπικού που απασχολείται σ’ αυτό και 
το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ. 


Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
ευρώ πιστοποιείται με την προσκόμιση στα Υπουργεία 
Οικονομίας, Υποδομών, Ναυτιλίας και Τουρισμού (Διεύ¬ 
θυνση Ποντοπόρου Ναυτιλίας και Διεύθυνση Κεφαλαίων 
Εξωτερικού) και Οικονομικών (Διεύθυνση Εφαρμογής 
Αμεσης Φορολογίας) των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης (ρύ¬ 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ίϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 
Ελλάδα στα Υπουργεία Οικονομίας, Υποδομών, Ναυτι¬ 
λίας και Τουρισμού (Διεύθυνση Ποντοπόρου Ναυτιλίας 
και Διεύθυνση Κεφαλαίων Εξωτερικού) και Οικονομικών 
(Διεύθυνση Εφαρμογής της Διεύθυνση Εφαρμογής Αμε¬ 
σης Φορολογίας) μέσα σε δεκαπέντε ημέρες από την 
μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών και Διοικητικής 
Ανασυγκρότησης με κοινοποίηση και στα Υπουργεία 
Οικονομίας, Υποδομών, Ναυτιλίας και Τουρισμού (Διεύ¬ 
θυνση Ποντοπόρου Ναυτιλίας και Διεύθυνση Κεφαλαίων 
Εξωτερικού) και στα κατά τόπο τμήματα Αλλοδαπών 
του Υπουργείου Εσωτερικών και Διοικητικής Ανασυ¬ 
γκρότησης κάθε μεταβολή σχετικά με την πρόσληψη, 
απόλυση, διεύθυνση κατοικίας του προσωπικού αυτού 
εντός 10ημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Οικονομίας, Υποδομών, Ναυτιλίας και Του¬ 
ρισμού (Διεύθυνση Ποντοπόρου Ναυτιλίας και Διεύθυνση 
Κεφαλαίων Εξωτερικού) και Οικονομικών (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
Γ ραφείου ή Υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την παρ. 1, του άρθρου 31 
του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 14109 (2) 

Τροποποίηση υπουργικών αποφάσεων Παραχώρησης 
στο Δήμο Λευκάδας, Ν. Δευκάδας, της χρήσης κι 
εκμετάλλευσης της ζώνης αγκυροβολιού τουριστι¬ 
κών σκαφών στον όρμο Βασιλικής Λευκάδας. 

Η ΑΝΑΠΛΗΡΩΤΡΙΑ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 3270/2004 (Φ.Ε.Κ. 187/Α'/11.10.2004) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού». 

2. Τις διατάξεις του Π.δ. 112/2014 (Φ.Ε.Κ. 179/Α729.8.2014) 
«Οργανισμός Υπουργείου Τουρισμού», όπως ισχύει. 

3. Τις διατάξεις του άρθρου 2 του Π.δ. 24/2015, (ΦΕΚ 
20/Α727-1-2015), «Σύσταση και μετονομασία Υπουργείων, 
μεταφορά της Γ ενικής Γ ραμματείας Κοινωνικών Ασφα¬ 
λίσεων». 

4. Τις διατάξεις του Π.δ. 25/2015, (ΦΕΚ 21/Α727-1-2015), 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

5. Την υπ’ αριθμ. Υ5/27-1-2015 (Φ.Ε.Κ 204/Β727-1-2015) 
απόφαση του Πρωθυπουργού «Σύσταση Θέσεων Ανα¬ 
πληρωτών Υπουργών και Υφυπουργών». 

6. Τ ις διατάξεις της υπ’ αριθμ. Υ99/20-02-2015 (ΦΕΚ 299/ 
Β727-2-2015) απόφασης του Πρωθυπουργού «Ανάθεση 


αρμοδιοτήτων στην αναπληρώτρια Υπουργό Οικονομίας, 
Υποδομών, Ναυτιλίας και Τουρισμού,Έλενα Κουντουρά». 

7. Τις διατάξεις του Ν. 3861/2010 (Φ.Ε.Κ. 112/Α713.7.2010) 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών, διοικητικών 
και αυτοδιοικητικών οργάνων στο διαδίκτυο “Πρόγραμ¬ 
μα Διαύγεια” και άλλες διατάξεις». 

8. Τις διατάξεις του Κεφαλαίου Γ' του Ν. 2160/1993 
(Φ.Ε.Κ. 118/Α719-7-1993) περί δημιουργίας ζωνών αγκυ¬ 
ροβολιού και καταφυγίου τουριστικών σκαφών, όπως 
τροποποιήθηκε και ισχύει. 

9. Τις διατάξεις του Ν. 3852/2010 (Φ.Ε.Κ. 87/Α77.6.2010) 
για τη «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

10. Η υπ’ αριθμ. Τ/550/11-2-1999 (ΦΕΚ 103/Δ718-2-1999) 
υπουργική απόφαση Χωροθέτησης καταφυγίου του¬ 
ριστικών σκαφών και δημιουργίας θαλάσσιας ζώνης 
αγκυροβολιού στην Βασιλική Λευκάδας, όπως τροπο¬ 
ποιήθηκε με τις υπ’ αριθμ. Τ2736/21-3-2002 (ΦΕΚ 267/Δ7 
8-4-2002) και 12374/6-10-2010 (ΦΕΚ 442/ΑΑΠ/22.10.2010) 
υπουργικές αποφάσεις. 

11. Η υπ’ αριθμ. Τ/1716/17-2-2003 (ΦΕΚ 223/Β728-2-2003) 
υπουργική απόφαση παραχώρησης στο Δήμο Απολλω¬ 
νιών (νυν Δήμο Λευκάδας) της χρήσης και εκμετάλλευ¬ 
σης της ζώνης αγκυροβολιού τουριστικών σκαφών στον 
όρμο Βασιλικής Λευκάδας. 

12. Η υπ’ αριθμ. 7713/21-6-2006 υπουργική απόφαση 
παράτασης χρονοδιαγράμματος (ΦΕΚ 912/Β714-7-2006). 

13. Τ ο από 27-4-2015 (Αρ. Πρωτ. 8433/28-4-2015 Υπουργεί¬ 
ου Οικονομίας, Υποδομών, Ναυτιλίας και Τουρισμού) αίτη¬ 
μα του Δήμου Λευκάδας για το αγκυροβόλιο τουριστικών 
σκαφών στον όρμο Βασιλικής Λευκάδας, περί παράτασης 
της προθεσμίας για την αποπεράτωση των έργων. 

14. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Την τροποποίηση, σύμφωνα με τις διατάξεις του άρ¬ 
θρου 34 του Ν. 2160/1993, της υπ’ αριθμ. Τ/1716/17.2.2003 
(ΦΕΚ 223/Β728-2-2003) υπουργικής απόφασης Παραχώ¬ 
ρησης στο Δήμο Απολλωνιών (νυν Δήμο Λευκάδας) της 
χρήσης και εκμετάλλευσης της ζώνης αγκυροβολιού 
τουριστικών σκαφών στον όρμο Βασιλικής Λευκάδας, 
ως εξής: 

1. Ως προθεσμία ολοκλήρωσης των πάσης φύσεως 
έργων και εγκαταστάσεων της ζώνης αγκυροβολιού 
τουριστικών σκαφών στον όρμο Βασιλικής Λευκάδας 
ορίζεται η 16-03-2017. 

2. Τα εδάφια «Ο φορέας διαχείρισης υποχρεούται να 
ασφαλίσει και κατά τις διατάξεις περί είσπραξης δη¬ 
μοσίων εσόδων» της υπ’ αριθμ. Τ/1716/17-2-2003 (ΦΕΚ 
223/Β728-2-2003) υπουργικής απόφασης παραχώρησης, 
αντικαθίστανται ως εξής: 

«Για την ασφάλιση της ζώνης αγκυροβολιού ορίζονται 
τα ακόλουθα: α) Ο φορέας διαχείρισης ή ο μισθωτής της 
ζώνης αγκυροβολιού τουριστικών σκαφών υποχρεούται 
να ασφαλίσει την αστική ευθύνη του έναντι κάθε τρίτου, 
καθ’ όλη τη διάρκεια εκτέλεσης των έργων και για όλη 
τη διάρκεια της παραχώρησης. Ως τρίτοι θεωρούνται 
και οι πλοιοκτήτες των ελλιμενιζομένων στο αγκυρο¬ 
βόλιο τουριστικών σκαφών. 

Το Δημόσιο, ως κύριος του τουριστικού λιμένα, δεν θα 
έχει καμία συμμετοχή στην κάλυψη οποιοσδήποτε ζημιάς. 

β) Στην κάλυψη των κινδύνων αστικής ευθύνης έναντι 
τρίτων τα ασφαλιζόμενα πρόσωπα θεωρούνται τρίτα 
μεταξύ τους σύμφωνα με τον ειδικό όρο «διασταυρού¬ 
μενη ευθύνη» (οΓοεε ΙίαόίΙίΙγ). 

γ) Με το ασφαλιστήριο συμβόλαιο καλύπτεται και η 
ευθύνη του προστήσαντος (άρθρο 922 του ΑΚ). 

δ) Ο φορέας διαχείρισης ή ο μισθωτής της ζώνης 
αγκυροβολιού τουριστικών σκαφών συνάπτει τα ανω¬ 
τέρω ασφαλιστήρια με δική του δαπάνη και επ’ ονόματι 
του Ελληνικού Δημοσίου και διατηρεί τις ασφαλίσεις σε 
ισχύ καθ' όλη τη διάρκεια της παραχώρησης. 

ε) Αντίγραφα των εν λόγω ασφαλιστηρίων συμβολαί¬ 
ων υποβάλλονται στη Δ/νση Χωροταξικού Σχεδιασμού 
και Υποδομών εντός προθεσμίας ενενήντα (90) ημερών, 
από την υπογραφή της συμβάσεως. Ανανεώσεις των 
ασφαλιστηρίων συμβολαίων πρέπει να γίνονται εμπρό¬ 
θεσμα και αντίγραφά τους πρέπει να κατατίθενται στη 
Δ/νση Χωροταξικού Σχεδιασμού και Υποδομών. 

στ) Σε περίπτωση λήξης της ασφαλιστικής κάλυψης 
μερικώς ή ολικώς, ο φορέας διαχείρισης ή ο μισθωτής 
υποχρεούται να προσκομίσει νέο ασφαλιστήριο συμβό¬ 
λαιο ώστε το αντικείμενο της ασφάλισης να βρίσκεται 
διαρκώς και αδιαλείπτως υπό ασφαλιστική κάλυψη. 

ζ) Σε περίπτωση επέλευσης ασφαλιστικού κινδύνου 
σε έργα και εγκαταστάσεις που έχουν ασφαλιστεί -και 
ο κίνδυνος αυτός συμπεριλαμβάνεται στις ασφαλιστι¬ 
κές καλύψεις- η ασφαλιστική αποζημίωση εισπράττεται 
από τον φορέα διαχείρισης ή τον μισθωτή της ζώνης 
αγκυροβολιού τουριστικών σκαφών, ο οποίος υποχρε- 
ούται να αποκαταστήσει τη ζημιά εντός προθεσμίας 
που συμφωνείται μεταξύ των συμβαλλομένων μερών, 
κατόπιν εκτιμήσεως των ειδικών συνθηκών. Σε περί¬ 
πτωση παρέλευσης άπρακτης της προθεσμίας αυτής, 
το Δημόσιο έχει κατά του φορέα διαχείρισης απαίτηση 
ίση με την ασφαλιστική αποζημίωση την οποία αυτός 
εισέπραξε ή θα εισέπραττε εάν επεδείκνυε την οφει- 
λόμενη κατά τις περιστάσεις επιμέλεια. Το Δημόσιο 
μπορεί να επιδιώξει την απαίτησή του αυτή κατά τις 
διατάξεις περί είσπραξης δημοσίων εσόδων. Επιπλέον, 
το Δημόσιο διατηρεί ακέραιες τις αξιώσεις του κατά 
του φορέα διαχείρισης για τυχόν μη καλυπτόμενο από 
την ασφάλεια ή την εγγύηση κίνδυνο, καθώς και για 
οποιαδήποτε άλλη αποζημίωση». 

3. Κατά τα λοιπά ισχύει η υπ’ αριθμ. Τ/1716/17-2-2003 
(ΦΕΚ 223/Β728-2-2003) υπουργική απόφαση παραχώρη¬ 
σης στο Δήμο Απολλωνιών (νυν Δήμο Λευκάδας) της 
χρήσης και εκμετάλλευσης της ζώνης αγκυροβολιού 
τουριστικών σκαφών στον όρμο Βασιλικής Λευκάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2015 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΕΛΕΝΑ ΚΟΥΝΤΟΥΡΑ 
-♦- 

(3) 

Επιβολή Διαφυγόντων - δασμοφορολικών επιβαρύνσεων 
και προστίμου στην εταιρεία «3ΑΩΕ00 Ι_Τϋ» για τε- 
λωνειακή παράβαση. 

Με την αριθ. 16/2013/18.12.2014 Καταλογιστική πράξη 
του Προϊσταμένου Διεύθυνσης του Β' Τελωνείου Θεσ¬ 
σαλονίκης, που εκδόθηκε σύμφωνα με τις διατάξεις του 


άρθρου 152 παρ.5 του Ν. 2960/2001 «Εθνικός Τελωνει¬ 
ακός Κώδικας» και του άρθρου 150 του ίδιου νόμου, 
σε συνδυασμό με το άρθρο 45 παρ. 3 του Ν. 2717/1999 
(Κ.Δ.Δ.) και άρθρο 64 του Π.Δ.331/1985 (Κ.Φ.Δ.), κηρύ¬ 
χθηκε η εταιρεία «5ΑΩΕΟΟ ΕΤΩ» αγνώστου έδρας και 
με Α.Φ.Μ. ΒΟΘ121267337ΖΖΖΖ4 αστικά συνυπεύθυνη για 
την καταβολή προστίμου συνολικού ύψους δύο χιλιά¬ 
δων σαράντα οκτώ ευρώ (€2.048,00 ευρώ), για απλή 
τελωνειακή παράβαση του Ν. 2960/2001, ήτοι την πα¬ 
ραβίαση του Καν. 1383/2003 για πειρατικά και προϊόντα 
απομίμησης - παραποίησης, σύμφωνα με το άρθρο 147 
παρ. 7 του Ν. 2960/2001, που βρέθησαν στην αρίθμ. 
12ΘΒ00200200147888/03-08-12 Δήλωση Κοινοτικής Δι¬ 
αμετακόμισης. 

Ο Προϊστάμενος Διεύθυνσης κ.α.α. 

Η Αναπληρώτρια Προϊσταμένη Διεύθυνσης 
ΑΝΝΑ ΛΕΜΠΕΣΗ 
-Φ- 

Αριθμ. 44394 (4) 

Τροποποίηση συστατικής πράξης της Δημοτικής 
Κοινωφελούς Επιχείρησης Χίου (ΔΗΚΕΧ). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 6,109, 238, και 280 του 
Ν. 3852/2010. 

2. Τις διατάξεις του Ν. 2503/1997. 

3. Τις διατάξεις του Π.δ. 143/2010. 

4. Την αριθ. 59/2011 απόφαση του Δημοτικού Συμβουλί¬ 
ου Δήμου Χίου, περί συγχώνευσης των Νομικών του προ¬ 
σώπων του ιδιωτικού δικαίου σε ένα Νομικό Πρόσωπο με 
την επωνυμία «Δημοτική Κοινωφελής Επιχείρηση Χίου» 
στο Δήμο Χίου του Νομού Χίου (ΦΕΚ 761/Β706.05.2011), 
όπως τροποποιήθηκε και ισχύει. 

5. Τις διατάξεις της παρ. 4 του άρθρου 254 του 
Ν. 3463/2006 (ΔΚΚ). 

6. Την αριθ. 38/22-05-2015 απόφαση του Δημοτικού 
Συμβουλίου Δημοτικής Κοινωφελούς Επιχείρησης 
Χίου (ΔΗΚΕΧ), περί τροποποίησης της συστατικής της 
πράξης. 

7. Την με Α.Π. 619/15-06-2015 βεβαίωση της ΔΗΚΕΧ. 

8. Την αριθ. 403/05-06-2015 απόφαση του Διοικητικού 
Συμβουλίου της, περί τροποποίησης της συστατικής 
πράξης της Δημοτικής Κοινωφελούς Επιχείρησης Χίου 
(ΔΗΚΕΧ). 

9. Την αριθμ. 4/06-02-2015 (ΦΕΚ 24/Α') πράξη του 
Υπουργικού Συμβουλίου. 

10. Τις διατάξεις του άρθρου 56 κεφ. Γ'του Ν. 4257/2014 
(ΦΕΚ 93/Α714-04-2014) «Επείγουσες ρυθμίσεις αρμοδιό¬ 
τητας Υπουργείου Εσωτερικών» και του άρθρου 28 παρ. 1 
του Ν. 4325/2015 (ΦΕΚ 47/Α711.05.2015), αποφασίζουμε: 

Τροποποιούμε την αριθ. 59/2011 (ΦΕΚ 761/Β706.05.2011) 
συστατική πράξη της Δημοτικής Κοινωφελούς Επιχεί¬ 
ρησης Χίου (ΔΗΚΕΧ), ως προς την παρ. 3, η οποία δια¬ 
μορφώνεται ως εξής: 

3. ΣΚΟΠΟΣ: Η Κοινωφελής επιχείρηση θα αναφέρεται 
στην οργάνωση λειτουργιών, δραστηριοτήτων και την 
παροχή υπηρεσιών που δεν έχουν εμπορικό βιομηχα¬ 
νικό χαρακτήρα, συναφών ή συνδεόμενων με τις αρμο¬ 
διότητες του ΟΤΑ (Αρθρο 75 του ΚΔΚ) στους τομείς 
Κοινωνικής Προστασίας και Αλληλεγγύης, Παιδείας, 

Ψυχαγωγίας και Περιβάλλοντος. Ειδικότερα στους σκο¬ 
πούς της επιχείρησης θα περιλαμβάνονται: 

- Η εφαρμογή πολιτικών ή η συμμετοχή σε δράσεις 
που αποσκοπούν στην υποστήριξη και κοινωνική φρο¬ 
ντίδα της βρεφικής και παιδικής ηλικίας, της τρίτης 
ηλικίας με την ίδρυση και λειτουργία παιδικών και βρε¬ 
φονηπιακών σταθμών κέντρων και ημερήσιας φροντίδας 
ηλικιωμένων, δομών «Βοήθειας στο Σπίτι» και τη μελέ¬ 
τη και εφαρμογή σχετικών κοινωνικών προγραμμάτων 
(Εναρμόνιση Οικογενειακής και Επαγγελματικής Ζωής) 

- Η παροχή υπηρεσίας φύλαξης, κάλυψης, προστασίας, 
δημιουργικής απασχόλησης, ψυχαγωγίας, πληροφόρη¬ 
σης, εκπαίδευσης σε άτομα προσχολικής ηλικίας 

- Η έκδοση πληροφοριακού υλικού και γενικά εκδόσεων 
για την ενημέρωση των κατοίκων του Δήμου σχετικά 
με τις κοινωνικές υπηρεσίες 

- Η ίδρυση, συντήρηση και λειτουργία εγκαταστάσεων 
και εξοπλισμού που προάγουν τους παραπάνω σκοπούς 
και εξυπηρετούν την κοινωνική πολιτική του Δήμου 

- Η ίδρυση και λειτουργία πάρκων κυκλοφοριακής 
αγωγής 

- Η παροχή υπηρεσίας φύλαξης, κάλυψης, προστασίας, 
δημιουργικής απασχόλησης,/ ψυχαγωγίας, πληροφόρη¬ 
σης, εκπαίδευσης σε άτομα με ειδικές ανάγκες 

- Η οργάνωση περιβαλλοντικών προγραμμάτων 

- Η οργάνωση και λειτουργία του δημοτικού κινημα¬ 
τογράφου 

- Η εκμετάλλευση υδροθεραπευτηρίων και ιαματικών 
πηγών 

- Η εκμετάλλευση ανοιχτών θεάτρων και άλλων δη¬ 
μοτικών υποδομών 

- Η υλοποίηση προγραμμάτων που ανατίθενται από 
το Δήμο 

- Η συμμετοχή στο έργο της συγκοινωνιακής εξυ¬ 
πηρέτησης των δημοτών, η διενέργεια μεταφοράς για 
τη μετακίνηση κατοίκων εντός των ορίων της εδαφι¬ 
κής περιφέρειας του Δήμου καθώς και η μεταφορά για 
την εξυπηρέτηση ατόμων που ανήκουν σε κοινωνικές 
ομάδες του τοπικού πληθυσμού που χρήζουν ανάγκης 
μεταφοράς, ΑΜΕΑ, τρίτη ηλικία, μαθητές και γενικά κά¬ 
τοικοι που δεν εξυπηρετούνται από τις γραμμές των 
αστικών συγκοινωνιών 

- Η ευαισθητοποίηση των δημοτών σε θέματα προ¬ 
στασίας του περιβάλλοντος, η προώθηση περιβαλλο¬ 
ντικής επιμόρφωσης, η ενεργός συμμετοχή σε σχετικά 
προγράμματα της Ευρωπαϊκής Ένωσης. 

Η απόφαση αυτή θα προκαλέσει επί πλέον δαπάνη 
στον προϋπολογισμό της επιχείρησης- ύψους δέκα εν¬ 
νέα χιλιάδων ευρώ (19.000,00 €) ετησίως. Συγκεκριμένα 
θα επιβαρυνθούν οι παρακάτω κωδικοί του προϋπολο¬ 
γισμού έτους 2015: 

Κ.Α. 60 «Αμοιβές και έξοδα προσωπικού» 

Κ.Α. 61 «Αμοιβές και έξοδα τρίτων» 

Κ.Α. 64 «Διάφορα έξοδα» 

Κ.Α. 14 «Αγορές παγίων» 

Κ.Α. 62 «Παροχές τρίτων» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30 Ιουνίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 6309 (5) 

Έγκριση ίδρυσης - λειτουργίας Κοινού Προγράμματος 
Μεταπτυχιακών Σπουδών του Τμήματος Διοίκησης 
Επιχειρήσεων του Τ.Ε.Ι. Αθήνας σε συνεργασία με το 
Τμήμα Διοίκησης Επιχειρήσεων του Πανεπιστημίου 
Αιγαίου και του Εθνικού Κέντρου Κοινωνικών Ερευ¬ 
νών (ΕΚΚΕ) με τίτλο «Καινοτομία και Επιχειρηματι¬ 
κότητα στον Τουρισμό». 

Ο ΠΡΟΕΔΡΟΣ ΤΟΥ Τ.Ε.Ι. ΑΘΗΝΑΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 6 
(ΦΕΚ 148, τ.Α', 16-7-2008) «Θεσμικό πλαίσιο για τις με¬ 
ταπτυχιακές σπουδές», όπως τροποποιήθηκαν με τις 
διατάξεις του άρθρου 24 του Ν. 3696/2008 (ΦΕΚ 177, 
τ.Α', 25-8-2008), του άρθρου 27 του Ν. 3794/2009 (ΦΕΚ 
156, τ.Α', 04-9-2009) και του άρθρου 37, παρ. 5 του 
Ν. 3848/2010 (ΦΕΚ 71 τ.Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ.Α') «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47, παρ. γ' του Ν. 4025/2011 (ΦΕΚ 
228 Α'), του άρθρου 5, παρ. 8 του Ν. 4076/2012 (ΦΕΚ 159 Α') 
και του άρθρου 34, παρ. 2 του Ν. 4115/2013 (ΦΕΚ 24 Α'). 

3. Τις διατάξεις του Ν. 3374/2005 και ιδίως τα άρθρα 
13 παρ. 2,14 και 15 (ΦΕΚ 189, τ.Α', 02-08-2005) «Διασφά¬ 
λιση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων - Πα¬ 
ράρτημα διπλώματος» όπως τροποποιήθηκε και ισχύει. 

4. Το Π.δ. 93/2013 (ΦΕΚ 131 Α') «Κατάργηση Τμήματος, 
ίδρυση Ειδίκευσης, συγχώνευση Τμημάτων, ένταξη Τμη¬ 
μάτων σε Σχολές και ανασυγκρότηση των Σχολών του 
Πανεπιστημίου Αιγαίου». 

5. Το άρθρο 34 του Ν. 4301/2014 σύμφωνα με το οποίο 
η τελική έγκριση ενός Προγράμματος Μεταπτυχιακών 
Σπουδών πραγματοποιείται πλέον με απόφαση του Πρύ¬ 
τανη κάθε Ιδρύματος και δημοσιεύεται στην Εφημερίδα 
της Κυβερνήσεως. 

6. Το υπ’ αριθμ. πρωτ. 9956/Ζ1 /21 -1 -2015 έγγραφο του 
Υπουργείου Πολιτισμού, Παιδείας και Θρησκευμάτων 
με θέμα «Λειτουργία Προγραμμάτων Μεταπτυχιακών 
Σπουδών». 

7. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Διοίκησης Επιχειρή¬ 
σεων του Πανεπιστημίου Αιγαίου (συνεδρία υπ’ αριθμ. 
15/30-06-2015). 

8. Το απόσπασμα πρακτικών της Συνέλευσης Ειδικής 
Σύνθεσης του Τμήματος Διοίκησης Επιχειρήσεων του 
ΤΕΙ Αθήνας (συνεδρία υπ’ αριθμ. 4 /25-06-2015). 

9. Απόσπασμα πρακτικών του Διοικητικού Συμβουλίου 
του Ε.Κ.Κ.Ε. σχετικά με την προαναφερόμενη συνεργα¬ 
σία (συνεδρία υπ’ αριθμ. 226/27-04-2015). 

10. Το απόσπασμα πρακτικών της Συγκλήτου Ειδικής 
Σύνθεσης του Πανεπιστημίου Αιγαίου (συνεδρία υπ’ 
αριθμ. 08/02-07-2015). 

11. Το απόσπασμα πρακτικών της Συνέλευσης Ειδι¬ 
κής Σύνθεσης του ΤΕΙ Αθήνας (συνεδρία υπ’ αριθμ. 2/ 
01.07.2015). 

12. Το υπ’ αριθμ. πρωτ. 407/29-1-2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Διοίκησης Επιχει¬ 
ρήσεων του Πανεπιστημίου Αιγαίου. 




15920 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13. Τις υπ’ αριθμ. 859/10-11-2009 και 1675/14-11-2009 
αποφάσεις της ΑΔΙΠ από τις οποίες προκύπτει ότι έχει 
ολοκληρωθεί η εσωτερική αξιολόγηση του Τμήματος 
Διοίκησης Επιχειρήσεων, Κατεύθυνση Διοίκησης Μονά¬ 
δων Υγείας και Πρόνοιας του ΤΕΙ Αθήνας. 

14. Το Ειδικό Πρωτόκολλο Συνεργασίας μεταξύ του 
Τμήματος Διοίκησης Επιχειρήσεων του Τ.Ε.Ι. Αθήνας, 
(συνεδρία Συνέλευσης Ειδικής Σύνθεσης 25-06-2015) του 
Τμήματος Διοίκησης Επιχειρήσεων του Πανεπιστημίου 
Αιγαίου (συνεδρία Συνέλευσης Ειδικής Σύνθεσης υπ’ 
αριθμ. 15/30-06-2015) και του Εθνικού Κέντρου Κοινω¬ 
νικών Ερευνών (ΕΚΚΕ) σχετικά με την ίδρυση Κοινού 
Προγράμματος Μεταπτυχιακών Σπουδών με τίτλο «Και¬ 
νοτομία και Επιχειρηματικότητα στον Τουρισμό». 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει από το ακαδημαϊκό έτος 
2015-2016 την ίδρυση και λειτουργία Κοινού Προγράμ¬ 
ματος Μεταπτυχιακών Σπουδών μεταξύ του Τμήματος 
Διοίκησης Επιχειρήσεων του Τ.Ε.Ι. Αθήνας, του Τμήματος 
Διοίκησης Επιχειρήσεων του Πανεπιστημίου Αιγαίου και 
του Εθνικού Κέντρου Κοινωνικών Ερευνών (ΕΚΚΕ) με 
τίτλο «Καινοτομία και Επιχειρηματικότητα στον Τουρι¬ 
σμό», ως ακολούθως: 

Αρθρο 1 

Γενικές Διατάξεις 

Το Τμήμα Διοίκησης Επιχειρήσεων του Τ.Ε.Ι. Αθήνας 
(Εισαγωγική κατεύθυνση Διοίκησης Τουριστικών Επιχει¬ 
ρήσεων και Επιχειρήσεων φιλοξενίας και Εισαγωγική 
κατεύθυνση Διοίκησης Μονάδων Υγείας και Πρόνοιας) 
και το Τμήμα Διοίκησης Επιχειρήσεων του Πανεπιστη¬ 
μίου Αιγαίου, σε συνεργασία με το Εθνικό Κέντρο Κοι¬ 
νωνικών Ερευνών (Ε.Κ.Κ.Ε.), οργανώνουν και λειτουργούν 
από το ακαδημαϊκό έτος 2015 - 2016 κοινό Πρόγραμμα 
Μεταπτυχιακών Σπουδών (Π.Μ.Σ.), με τίτλο: «Καινοτομία 
και Επιχειρηματικότητα στον Τουρισμό». 

Αρθρο 2 

Αντικείμενο - Σκοπός του Προγράμματος 

Με την υποστήριξη του ακαδημαϊκού προσωπικού 
που απαρτίζεται από τους καθηγητές του Τ.Ε.Ι. Αθήνας 
και του Πανεπιστημίου Αιγαίου, τους ερευνητές του 
Εθνικού Κέντρου Κοινωνικών Ερευνών και από επισκέ¬ 
πτες - διδάσκοντες από τον ακαδημαϊκό, ερευνητικό και 
επαγγελματικό χώρο της Ελλάδας και του εξωτερικού, 
το Πρόγραμμα προσφέρει στους συμμετέχοντες υψη¬ 
λού επιπέδου εξειδίκευση σε ζητήματα της καινοτομίας 
κι επιχειρηματικότητας, τα οποία σε καθημερινή βάση 
απασχολούν οικονομικούς αναλυτές, λήπτες αποφάσε¬ 
ων και επιχειρηματίες στον κλάδο του τουρισμού, καθώς 
και την ευρύτερη κοινωνία των πολιτών σε τουριστικούς 
προορισμούς διεθνώς. 

Αντικείμενο του Προγράμματος Μεταπτυχιακών Σπου¬ 
δών στην «Καινοτομία και Επιχειρηματικότητα στον Του¬ 
ρισμό» αποτελεί: 

- Η προαγωγή της γνώσης και η ανάπτυξη της έρευνας 
στην καινοτομία κι επιχειρηματικότητα στον κλάδο του 
τουρισμού. 

- Η προετοιμασία στελεχών με άρτια εκπαίδευση, ικα¬ 
νών να προωθήσουν την ανάπτυξη του τουρισμού μέσω 
της εξειδικευμένης γνώσης και εμπειριών που παρέχει 
το συγκεκριμένο Πρόγραμμα. 


- Η κάλυψη των εκπαιδευτικών αναγκών, σε μεταπτυ¬ 
χιακό επίπεδο, για επαγγελματικά στελέχη των τουρι¬ 
στικών επιχειρήσεων και οργανισμών στον ιδιωτικό και 
δημόσιο τομέα. 

- Η προαγωγή της Οργάνωσης και Διοίκησης του 
τουρισμού και η κατανόηση της συμβολής αυτής της 
επιστήμης στη βελτίωση της οργάνωσης και αποτελε- 
σματικότητας της ελληνικής τουριστικής βιομηχανίας 
και γενικότερα της ελληνικής οικονομίας. 

Το Πρόγραμμα στοχεύει στην αυξανόμενη απαίτηση 
του επιχειρηματικού περιβάλλοντος για εξειδικευμένη 
γνώση στις νέες τουριστικές τάσεις. Τ ο Πρόγραμμα έχει 
σχεδιαστεί ώστε να προσφέρει εξειδικευμένη γνώση 
στην οργάνωση και διοίκηση καινοτόμων επιχειρημα¬ 
τικών δραστηριοτήτων στον κλάδο του τουρισμού, με 
τη θεματολογία του να περιλαμβάνει την ανάλυση και 
στρατηγική διοίκηση εξειδικευμένων τομέων όπως: οι 
τουριστικοί προορισμοί, οι επιχειρήσεις φιλοξενίας, και 
οι επιχειρήσεις υγείας και ευεξίας. Η θεματολογία προ¬ 
σφέρει έναν συνδυασμό γνώσης που περιλαμβάνει: (α) 
τη γνώση της διοίκησης καινοτομίας, και (β) τη γνώση 
της διοίκησης επιχειρήσεων και οργανισμών σε τομείς 
αιχμής στον κλάδο του τουρισμού. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει κοινό Μεταπτυχιακό Δίπλωμα 
Ειδίκευσης (Μ.Δ.Ε.) με τίτλο «Καινοτομία και Επιχειρη¬ 
ματικότητα στον Τουρισμό». Ο τίτλος ισοδυναμεί με 
τον διεθνή τίτλο Μ8ο (ΜαεΙθΓ οΐ δοίοηοο ίπ Τουπεπι 
ΕπίΓορΓοηουΓδΙιΙρ). Ο τίτλος υπογράφεται από τις συν- 
διοργανώτριες ακαδημαϊκές μονάδες με αναφορά στο 
συνεργαζόμενο ερευνητικό φορέα (Ε.Κ.Κ.Ε.). Το Μ.Δ.Ε. 
συνοδεύεται από συμπληρωματικό έντυπο το οποίο πε¬ 
ριέχει πληροφορίες σχετικά με τα προσόντα και την 
εξειδίκευση που απέκτησε ο υποψήφιος, τη διάρκεια 
και το περιεχόμενο του προγράμματος σπουδών και τη 
βαθμολογία του σύμφωνα με το ευρωπαϊκό σύστημα 
πιστωτικών μονάδων (ΕΟΤδ). 

Αρθρο 4 

Κατηγορίες Πτυχιούχων 

Στο Μεταπτυχιακό Δίπλωμα Ειδίκευσης γίνονται δε¬ 
κτοί πτυχιούχοι Τμημάτων Πανεπιστημίων και Τεχνολο¬ 
γικών Εκπαιδευτικών Ιδρυμάτων της ημεδαπής ή ανε- 
γνωρισμένων ομοταγων ιδρυμάτων της αλλοδαπής. Η 
επιλογή των φοιτητών/τριών γίνεται από τη Συντονιστι¬ 
κή Επιτροπή του Π.Μ.Σ. και επικυρώνεται από την Ε.Δ.Ε. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Ειδίκευσης ορίζεται σε (3) διδακτικά 
εξάμηνα. 

Αρθρο 6 

Πρόγραμμα Μαθημάτων 

Το Πρόγραμμα θα εξειδικεύεται σε τρεις κατευθύνσεις: 

• Κατεύθυνση: Διοίκηση Επιχειρήσεων φιλοξενίας 

• Κατεύθυνση: Διαχείριση Τουριστικών Προορισμών 

• Κατεύθυνση: Διοίκηση Τουρισμού Υγείας και Ευεξίας. 

Στο πρώτο εξάμηνο θα διδάσκονται μαθήματα κορ¬ 
μού, στο δεύτερο εξάμηνο θα διδάσκονται τα μαθήματα 

εκάστης κατεύθυνσης και στο τρίτο εξάμηνο θα εκπο¬ 
νείται η διπλωματική εργασία. Τα μαθήματα θα έχουν 
υποχρεωτικό χαρακτήρα, όπως και η εκπόνηση της δι¬ 
πλωματικής εργασίας. Επιπλέον: 

• Οι μεταπτυχιακοί φοιτητές/τριες οφείλουν να συ¬ 
γκεντρώσουν 90 ευρωπαϊκές Πιστωτικές Μονάδες (Π.Μ./ 
ΕΟΤ5) για την ολοκλήρωση του Προγράμματος. 

• Τα μαθήματα του ΠΜΣ πραγματοποιούνται στην 
ελληνική ή/και αγγλική γλώσσα. 

• Οι μεταπτυχιακοί φοιτητές/τριες λαμβάνουν 5 Π.Μ. 
για κάθε μάθημα, και η διπλωματική εργασία αντιστοιχεί 
σε τριάντα (30) πιστωτικές μονάδες. 

• Η διπλωματική εργασία κατατίθεται στο τέλος του 
Γ' εξαμήνου στην οριστική μορφή της και υποστηρίζεται 
ενώπιον εξεταστικής επιτροπής. 

• Τα μαθήματα κάθε εξαμήνου είναι τα εξής: 

Πίνακας Μαθημάτων 



Α' Εξάμηνο 

Π.Μ. 

1 . 

Επιχειρηματικότητα και Καινοτομία 

5 

2. 

Χρηματοοικονομική Ανάλυση Επιχειρήσεων 

5 

3. 

Αρχές Οικονομικής του Τουρισμού και της 
φιλοξενίας 

5 

4. 

Διοίκηση και Οργάνωση Επιχειρήσεων 

5 

5. 

Ποσοτικές Μέθοδοι στη Λήψη αποφάσεων 

5 

6. 

Τουριστική Πολιτική 

5 


Β' Εξάμηνο 

Κατεύθυνση: Διαχείριση Τουριστικών 
Προορισμών 

Π.Μ. 

1 . 

Τουριστική Οικονομική 

5 

2. 

Τουριστική Ανάπτυξη 

5 

3. 

Ειδικές και Εναλλακτικές Μορφές Τουρισμού 

5 

4. 

Προβολή Τουριστικού Προορισμού 

5 

5. 

Διοίκηση Φορέα Οργάνωσης και Προβολής 
Προορισμού 

5 

6. 

Σχεδιασμός Τουριστικού Προϊόντος 

5 


Β' Εξάμηνο 

Κατεύθυνση: Διοίκηση Επιχειρήσεων 
Φιλοξενίας 

Π.Μ. 

1 . 

Διαχείριση Ξενοδοχειακών Λειτουργιών 

5 

2. 

Μάρκετινγκ στη φιλοξενία και στον Τουρισμό 

5 

3. 

Κοινωνιολογία και Ψυχολογία στον 

Τουρισμό και στη φιλοξενία 

5 

4. 

Ε - Τουπεπί: Θεωρία και Εφαρμογές 

5 

5. 

Ξενοδοχειακές Πωλήσεις: Θεωρία και Πράξη 

5 

6. 

Στρατηγική Διοίκηση Ξενοδοχείων και 
Διοίκηση Ανθρωπίνων Πόρων 

5 


Β' Εξάμηνο 

Κατεύθυνση: Διοίκηση Τουρισμού Υγείας και 
Ευεξίας 

Π.Μ. 

1 . 

Ευεξία και Ποιότητα Ζωής: Νέες ανάγκες και 
υπηρεσίες στον Τ ουρισμό Υγείας 

5 

2. 

Δημογραφία, Επιδημιολογία και Ιατρικός 
Τουρισμός 

5 

3. 

Τουρισμός Τρίτης Ηλικίας και Φροντίδας 
Υγείας 

5 


4. 

Κοινωνική, οικονομική ανάπτυξη και 
Τουρισμός Υγείας 

5 

5. 

Διοίκηση και Διαχείριση Υπηρεσιών 
Τουρισμού Υγείας 

5 

6. 

Θεσμοί και Πολιτικές Ιατρικού και 

Κοινωνικού Τουρισμού 

5 


Γ' Εξάμηνο 

Π.Μ. 

1 . 

Διπλωματική Εργασία 

30 


Σύνολο Πιστωτικών Μονάδων 

90 


Άρθρο 7 

Αριθμός Εισακτέων 

Ο αριθμός των εισακτέων ανά ακαδημαϊκό έτος δεν 
μπορεί να υπερβαίνει τα είκοσι πέντε (25) άτομα σε 
κάθε κατεύθυνση. 

Άρθρο 8 
Προσωπικό 

Το Πρόγραμμα θα απασχολήσει καθηγητές του Τ.Ε.Ι. 
Αθήνας και του Πανεπιστημίου Αιγαίου, καθηγητές άλ¬ 
λων Πανεπιστημίων της ημεδαπής, καθώς και άλλες 
κατηγορίες διδασκόντων/ουσων, σύμφωνα με τις δια¬ 
τάξεις του άρθρου 5 του Ν. 3685/2008. 

Αρθρο 9 

Υλικοτεχνική Υποδομή 

Το Πρόγραμμα θα λειτουργήσει στην Αθήνα, στις 
εγκαταστάσεις του Τμήματος Διοίκησης Επιχειρήσεων 
του Τ.Ε.Ι. Αθήνας, της Σχολής Διοίκησης και Οικονομίας. 

Για τη λειτουργία του Π.Μ.Σ. θα χρησιμοποιηθούν οι 
ακαδημαϊκές βιβλιοθήκες του Τ.Ε.Ι. Αθήνας, του Πανεπι¬ 
στημίου Αιγαίου και του Ε.Κ.Κ.Ε., οι οποίες θα προσφέ¬ 
ρουν στους μεταπτυχιακούς φοιτητές/τριες άμεση πρό¬ 
σβαση στην απαραίτητη εξειδικευμένη βιβλιογραφία. 

Αρθρο 10 

Κόστος Λειτουργίας 

Η λειτουργία του Προγράμματος είναι αυτοχρηματο- 
δοτούμενη. Οι σχετικές δαπάνες καλύπτονται από τις 
παρακάτω πηγές: 

(α) δίδακτρα των φοιτητών, και 

(β) εισφορές, χορηγίες, υποτροφίες και δωρεές από 
ιδιωτικούς και δημόσιους φορείς. 

Τα δίδακτρα του Προγράμματος καθορίζονται από τη 
Συντονιστική Επιτροπή του Π.Μ.Σ. 

Σύμφωνα με το άρθρο 8 του Ν. 3685/2008 (ΦΕΚ 148 
τ.Α') το 65% του ετήσιου συνολικού κόστους λειτουρ¬ 
γίας του Π.Μ.Σ. που αφορά στις λειτουργικές δαπάνες, 
ανέρχεται στο ποσό των εκατόν εβδομήντα χιλιάδων 
εξακοσίων είκοσι πέντε ευρώ (170.625 €) και αναλύεται 
σε κατηγορίες δαπανών ως εξής: 


Α/Α 

Ανάλυση Προϋπολογισμού 

Ποσό 

1 

Αμοιβές - Αποζημιώσεις διδακτικού, 
τεχνικού και διοικητικού προσωπικού. 

139.125 

2 

Δαπάνες μετακινήσεων 

15.750 

3 

Έντυπα, γραφική ύλη και αναλώσιμα 

5.250 

4 

Προμήθεια, συντήρηση εξοπλισμού - 
λογισμικού. 

5.250 

5 

Έξοδα προβολής και διαφήμισης - Εκπαι¬ 
δευτικές δραστηριότητες - Δημοσιεύσεις 

5.250 


Σύνολο 

170.625 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 11 

Διοικητική Υποστήριξη 

Τη διοικητική υποστήριξη του Προγράμματος, όσον 
αψορά στις δραστηριότητες και τον συντονισμό της 
λειτουργίας του, αναλαμβάνει το ΤΕΙ Αθήνας. 

Η διαχείριση των οικονομικών πόρων του Προγράμμα¬ 
τος γίνεται μέσω του Ειδικού Λογαριασμού Κονδυλίων 
Έρευνας (Ε.Λ.Κ.Ε.) του Τ.Ε.Ι. Αθήνας. 

Αρθρο 12 

Συντονισμός και Οργάνωση 

Ο συντονισμός και η οργάνωση του Π.Μ.Σ. διέπεται 
από τον Κανονισμό Σπουδών, όπου και προβλέπεται η 
συμμετοχή του Εθνικού Κέντρου Κοινωνικών Ερευνών 
(Ε.Κ.Κ.Ε.) ως εξωτερικού συνεργαζόμενου φορέα. 

Για την υλοποίηση του παρόντος πρωτοκόλλου ορί¬ 
ζονται: 

Α) Ο Διευθυντής του Π.Μ.Σ. Στη θέση του Διευθυντή, 
ο οποίος εκλέγεται εκ των μελών της Ε.Δ.Ε., κατόπιν 
απόφασης της και προεδρεύει στην Ε.Δ.Ε., θα εναλ¬ 
λάσσονται καθηγητές του Τμήματος Διοίκησης Επιχει¬ 
ρήσεων του Τ.Ε.Ι. Αθήνας και του Τμήματος Διοίκησης 
Επιχειρήσεων του Πανεπιστήμιου Αιγαίου. 

Β) Εννεαμελής Ειδική Διατμηματικη Επιτροπή (Ε.Δ.Ε.). 
Στην επιτροπή συμμετέχουν τρεις εκπρόσωποι του Τμή¬ 
ματος Διοίκησης Επιχειρήσεων του Τ.Ε.Ι. Αθήνας, τρεις 
εκπρόσωποι του Τμήματος Διοίκησης Επιχειρήσεων του 
Πανεπιστημίου Αιγαίου, ένας εκπρόσωπος του Εθνικού 
Κέντρου Κοινωνικών Ερευνών (Ε.Κ.Κ.Ε.) και δύο εκπρό¬ 
σωποι των φοιτητών/φοιτητριών του Προγράμματος. 
Στην επιτροπή συμμετέχει οπωσδήποτε ο Διευθυντής 
του Π.Μ.Σ., ο οποίος προσμετράται στο σύνολο των 
μελών του Τμήματος από το οποίο προέρχεται. 

Γ) Πενταμελής Συντονιστική Επιτροπή (Σ.Ε.). Στην 
επιτροπή αυτή συμμετέχουν δύο εκπρόσωποι του Τμή¬ 
ματος Διοίκησης Επιχειρήσεων του Τ.Ε.Ι. Αθήνας, δύο 
εκπρόσωποι του Τμήματος Διοίκησης Επιχειρήσεων 
του Πανεπιστημίου Αιγαίου και ένας εκπρόσωπος του 
Εθνικού Κέντρου Κοινωνικών Ερευνών (Ε.Κ.Κ.Ε.). Στην 
επιτροπή συμμετέχει οπωσδήποτε ο Διευθυντής του 
Π.Μ.Σ. ο οποίος προσμετράται στο σύνολο των μελών 
του Τμήματος από το οποίο προέρχεται. 

Δ) Ο Διευθυντής και τα μέλη των επιτροπών ορίζονται 
με διετή θητεία και με δυνατότητα επανεκλογής για μία 
ακόμα φορά (όχι απαραίτητα συνεχόμενη). 


Άρθρο 13 

Διάρκεια Λειτουργίας 

Η χρονική διάρκεια του παρόντος πρωτοκόλλου είναι 
οκτώ (8) έτη με δυνατότητα ανανέωσης. Το δίκαιο που 
διέπει το παρόν ειδικό πρωτόκολλο συνεργασίας είναι 
το ελληνικό δίκαιο. Τυχόν καταγγελία της σύμβασης 
για ουσιώδη λόγο πρέπει να κοινοποιηθεί προ διμήνου. 

Αρθρο 14 
Λοιπές ρυθμίσεις 

Οποιαδήποτε άλλη ρύθμιση - που δεν εμπεριέχεται 
στα προαναφερόμενα άρθρα - ρυθμίζεται στον Εσωτε¬ 
ρικό Κανονισμό του Προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 2 Ιουλίου 2015 

Ο Πρόεδρος 

ΜΙΧΑΗΛ ΜΠΡΑΤΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1100/11.06.2015 τ.Β' στο οποίο δημοσιεύθη- 
κε η υτί αριθμ. 2975/15-05-2015 απόφαση του Πρύτανη 
του Πανεπιστημίου Πελοποννήσου περί ίδρυσης και 
λειτουργίας Προγράμματος Μεταπτυχιακών Σπουδών 
με τον εσφαλμένο τίτλο: «Παγκόσμιες προκλήσεις και 
πολιτικές» γίνονται οι ακόλουθες διορθώσεις: 

• Σελίδα 11813, πρώτη στήλη στίχοι 14 και 15: 

από το εσφαλμένο: «Παγκόσμιες προκλήσεις και πο¬ 
λιτικές», 

στο ορθό: «Παγκόσμιες προκλήσεις και συστήματα 
αναλύσεων». 

• Σελίδα 11818, δεύτερη στήλη στίχοι 28 και 29: 

από το εσφαλμένο: «Παγκόσμιες προκλήσεις και πο¬ 
λιτικές», 

στο ορθό: «Παγκόσμιες προκλήσεις και συστήματα 
αναλύσεων». 

• Σελίδα 11819, πρώτη στήλη στίχοι 16 και 17: 

από το εσφαλμένο: «Παγκόσμιες προκλήσεις και πο¬ 
λιτικές», 

στο ορθό: «Παγκόσμιες προκλήσεις και συστήματα 
αναλύσεων». 

(Από το Πανεπιστήμιο Πελοποννήσου) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













